als_Latn dik_Latn sag_Latn
Zëri i komentatorit të mirënjohur gjirokastrit Frederik Fico vazhdon të ruhet ende në memorien e sportdashësve të cilët ndiqnin transmetimet radiofonike apo televizive të ndeshjeve të ndryshme. Ai u nda nga jeta në vitin 2005 në moshën 53-vjeçare. Fico përbën një zë të veçantë në komentimet e ndeshjeve të futbollit.
Përgjatë 32 viteve si komentator sportiv zëri i Frederik Ficos ka shoqëruar nëpërmjet mikrofonit ndeshjet e ekipit të futbollit “Luftëtari”, por edhe dhjetëra ndeshje ndërkombëtare duke mos e ndarë pasionin e tij për sportin nga profesioni i jetës që ishte mjekësia. Për miqtë, bashkëpunëtorët e tij dhe sportdashësit gjirokastritë mes komentatorëve të ndeshjeve ndihet mungesa e zërit të Frederik Ficos. “Fredi ishte i lindur për t’u bërë komentator futbolli”, shprehet gazetari sportiv Piro Qiqi. “Unë, vijon ai, kam bashkëpunuar me të prej vitit 1978 për komentimin e ndeshjeve të futbollit të ekipit të “Luftëtarit” në valët e Radio Gjirokastrës dhe Radio Tiranës”.
Ndërsa risjell kujtimet për kolegun e tij P. Qiqi, shprehet se në komentimet e ndeshjeve në televizion dhe aq më tepër të kampionateve botërore Fredi ishte i veçantë. “Pasi u vendos në Tiranë dhe filloi punë si komentator në Televizionin Shqiptar, Fredi do të komentonte edhe ndeshjet ndërkombëtare mes të cilave edhe kampionatet botërore të futbollit.
Janë të rrallë njerëzit që komentojnë me nivel cilësor ndeshjet e futbollit si në radio dhe në televizion pasi kjo do një përgatitje të veçantë dhe Fredi është një prej këtyre shembujve”, thotë gazetari sportiv Piro Qiqi. Për të, komentet e Fredit gjatë ndeshjeve të kampionateve botërore sillnin të gjalla për shikuesit emocionet e fushës së blertë dhe lojës së ekipeve. Falë komentimeve plot pasion të tij sportshësit gjirokastritë vazhdojnë të kujtojnë edhe ndeshje të veçanta të botërorëve të futbollit apo Kampionatit Kombëtar. Frederik Fico është nderuar me disa tituj si “Qytetar Nderi i Gjirokastrës” , “Mikrofoni i artë”, etj.
als_Latn als_Latn als_Latn als_Latn